Shahboz Erkinov

Shahboz Furqatovich Erkinov 1986-yilning 16-iyul sanasida Toshkent shahrida tugʻulgan. Oilali.

Faoliyati 
Faoliyatini 2005 yilda Jizzaxning „Soʻgʻdiyona“ klubida boshlagan. 2006-yilda Gʻuzorning „Shoʻrtan“ jamoasiga oʻtgan. 2008-yildan 2009-yilgacha u Eron Pro ligasida PAS Xamadon jamoasida oʻynagan. U 2009-yilda oʻz klubi bilan Koʻrfaz kubogining yarim finaliga chiqdi va Rah Ahan Sorinetga 0:1 hisobida yutqazdi. PAS Xamadon jamoasida ikki mavsum toʻp surgandan soʻng, u „Shoʻrtan“ jamoasiga oʻtdi. 2009-yilgi mavsumda u 9 ta gol urdi va Liga oʻyinlarida eng yaxshi klub toʻpurari boʻldi. U keyingi mavsumda ham 9 ta gol urdi va 10 ta gol bilan Igor Tarandan keyin 2-eng yaxshi toʻpurar boʻldi. O‘sha yili O‘zbekistonga qaytib, „Shoʻrtan“ safiga qo‘shildi. Gʻuzor klubida bir yarim mavsum toʻp surgan va 2012-yilda „Paxtakor“ga oʻtgan. 2013-yilgi mavsumni „Olmaliq“da oʻtkazgan. 2014-yildan buyon „Navbahor“ futbolchisi.

2014-yilda Namanganning „Navbahor“ jamoasiga koʻchib oʻtdi. U 14 gol bilan ligada jamoaning eng yaxshi toʻpurarlaridan biriga aylandi va 2014-yilgi Oliy liga mavsumida xet-trik qildi. Erkinov mavsumda ikkita xet-trik qayd etdi. 2014-yil 26-aprel kuni u Liganing 2014-yilgi mavsumdagi ilk xet-trikini amalga oshirdi, „Navbahor“ — „So‘g‘diyona“ uchrashuvida 4:2 hisobida yakunlandi. 2014-yilning 12-sentabr kuni „So‘g‘diyona“ga qarshi safarda „So‘g‘diyona“ning 5:4 hisobidagi g‘alabasi bilan yakunlangan o‘yinda u yana uchta gol urdi. 2014-yilgi mavsum yakuniga koʻra Erkinov Ligada 14 ta gol urdi, bu Liga toʻpurari Artur Gevorkyandan atigi 4 taga kam urga holda ikkinchi boʻldi. 2014-yilgi Oʻzbekiston kubogi bahslarida ham u klub safida 3 ta gol urgan.

2015-yilning 16-may kuni Erkinov „Andijon“ klubiga qarshi ligada safarda o‘yinda ajoyib „qaychi“ uslubida golini urdi. Uchrashuvning 76-daqiqasida Predrag Vuyovichning „Andijon“ darvozasiga urgan goli 2:1 dan keyin „Navbahor“ futbolchilari oʻyinni maydon markazidan boshlashlari kerak edi. Erkinov toʻpni qabul qilib oldi va „Andijon“ darvozaboni Genadie Moșneaga oʻz darvozasidan ancha uzoqda turganini payqab, yarim chiziqdan zarba yoʻlladi va toʻp darvozaga suzib ketdi. Uning bu goli 77-daqiqada 2:2 hisobida kiritildi.

2015-yilgi mavsumda Erkinov yana 13 ta gol bilan Ligada jamoaning eng yaxshi toʻpurarga aylandi. 2016-yilgi mavsumda Muborakning „Mashʼal“ klubi safiga oʻtdi. Muborakliklar safidagi yaxshi oʻyinlari natijasida Qarshining „Nasaf“ jamoasi safiga 2016-yilning yozgi transfer oynasida koʻchib oʻtdi. Qarshiliklar safida bir yarim mavsum harakat qildi. 2018-yilgi mavsumda Buxoroning „Buxoro“ klubi safiga oʻtdi. 2019-yil yangi mavsumda Oliy liganing boshqa bir klubi „Qoʻqon 1912“ jamoasi tomonidan futbolchiga qiziqish bildirildi va yangi mavsumni qoʻqonliklar safida boshladi. 2020-yil mavsum boshida Toshkentning „Bunyodkor“ klubi safiga oʻtdi va 2 mavsum davomida qaldirgʻochlar safida toʻp surdi. 2022-yilgi mavsumda „Andijon“ klubi bosh murabbiyi Viktor kumikov tarafidan fiutbolchiga burgutlar safida toʻp surish taklifi berildi va taklifni qabul qilib 2022-yilgi mavsumni „Andijon“ klubi safida oʻtkazdi.

Xalqaro oʻyinlar 
Shaxboz Erkinov 2004-yilgi yoshlar oʻrtasidagi Osiyo chempionatida 20 yoshgacha boʻlgan Oʻzbekiston milliy terma jamoasi aʼzosi boʻlgan. U 2008-yilgi yozgi Olimpiya oʻyinlariga saralash oʻyinlarida ishtirok etgan 23 yoshgacha boʻlgan futbolchilar oʻrtasidagi Oʻzbekiston milliy terma jamoasi safida ham ishtirok etgan.

U 2009-yilning 28-yanvarida futbol boʻyicha BAA milliy terma jamoasiga qarshi 2011-yilgi Osiyo Kubogi saralash oʻyinida kattalar jamoasi safida debyut qilgan.

Yutuqlar

Klub 

 Shoʻrtan 

 O‘zbekiston kubogi ikkinchi oʻrin;: 2010-yil

Individual 

 „Navbahor“ning Ligadagi eng yaxshi toʻpurari (2): 2014, 2015

Faoliyat statistikasi 

 2015-yil 22-noyabr holatiga koʻra

Manbalar

Havolalar 
 Shaxboz Erkinov Soccerwayda
 Shaxboz Erkinov National-Football-Teams.com saytida
 FootballFacts.ru
 Transfermarkt (oʻyinchi)
 OʻzPFL
 FBref.com
 Sportbox.ru
 teams.by

1986-yilda tugʻilganlar
16-iyulda tugʻilganlar
Yashayotgan insonlar
Oʻzbekistonlik erkak futbolchilari
Toshkentlik futbolchilar
O‘zbekiston milliy terma jamoasi futbolchilari
Futboldagi erkak hujumchilar
Paxtakor jamoasi futbolchilari
Soʻgʻdiyona Jizzax futbolchilari
Shoʻrtan klubi futbolchilari
AGMK futbolchilari
Navbahor futbolchilari
Mashʼal klubi futbolchilari
Nasaf klubi futbolchilari
Buxoro klubi futbolchilari
Qoʻqon 1912 klubi futbolchilari
Bunyodkor klubi futbolchilari
Andijon klubi futbolchilari
PAS Tehran F.C. futbolchilari
Oʻzbekiston Superligasi futbolchilari
Oʻzbekistonlik muhojir erkak futbolchilari
Erondagi chet ellik erkak futbolchilari